เจรจาผู้ร่วมทุนสร้างหนังไทยเมืองคานส์คึกคัก
เมื่อวันที่ 23 พ.ค.ที่ไทยพาวิลเลียน หมู่บ้านนานาชาติ (International Village) ในเทศกาลภาพยนตร์เมืองคานส์ ครั้งที่ 70 ที่เมืองคานส์ ประเทศฝรั่งเศส กระทรวงวัฒนธรรม (วธ.) จัดเวทีเจรจาธุรกิจร่วมลงทุน (Thai Pitch 2017) เพื่อสนับสนุนผู้อำนวยการสร้างและผู้สร้างภาพยนตร์จากประเทศไทยให้มีโอกาสนำเสนอโครงการภาพยนตร์กับนักลงทุนต่างชาติ จำนวน 3 เรื่อง โดยเรื่องที่ได้รับการคัดเลือก ได้แก่ ธรรมดา ปรากฏการณ์ ควันไฟ โดยนายจักรวาล นิลธำรงค์ และนายวิทวัส เมฆสวรรค์, เรื่อง กลิ่นแดนไกล โดยนายไทกิ ศักดิ์พิสิษฐ์ และนายโสฬส สุขุม, เงาสีขาว โดยนายปรัชญา ปิ่นแก้ว และนางสาวอิสรีย์ พงศ์ณฐพัศ ปรากฏว่าบรรยากาศเป็นไปอย่างคึกคักได้รับความสนใจจากนักลงทุนต่างชาติเป็นอย่างมาก ทั้งจากนักลงทุนจากประเทศฝรั่งเศส เยอรมันนี จีน อังกฤษ เนเธอร์แลนด์ ฯลฯ โดยนัดเจรจาร่วมลงทุนกว่า 50 นัด,นายกฤษศญพงษ์ ศิริ ปลัด วธ.กล่าวว่า การนำเสนอภาพยนตร์เพื่อการร่วมทุนของประเทศไทยได้รับความสนใจอย่างมากจากนักลงทุนต่างประเทศ เป็นการเจรจาธุรกิจเพื่อหาโอกาสให้กับผู้กำกับที่มีศักยภาพได้มีเวทีในตลาดโลก โดยเฉพาะเทศกาลภาพยนตร์เมืองคานส์ถือว่าเป็นตลาดใหญ่ที่สุดของโลกภาพยนตร์ จะทำให้หนังไทยได้ยกระดับ ที่ผ่านมา วธ.ได้ดำเนินการเปิดเวทีเจรจาหาผู้ร่วมทุนมาแล้ว 6 ครั้ง มีภาพยนตร์ 17 เรื่อง ปรากฏว่ามีการร่วมทุนและดำเนินการ เผยแพร่แล้ว 5 เรื่อง กำลังดำเนินการสร้าง 3-4 เรื่อง.
เมื่อวันที่ 23 พ.ค.ที่ไทยพาวิลเลียน หมู่บ้านนานาชาติ (International Village) ในเทศกาลภาพยนตร์เมืองคานส์ ครั้งที่ 70 ที่เมืองคานส์ ประเทศฝรั่งเศส กระทรวงวัฒนธรรม (วธ.)จัดเวทีเจรจาธุรกิจร่วมลงทุน (Thai Pitch 2017) เพื่อสนับสนุน
เทศกาลภาพยนตร์เมืองคานส์,หนังเมืองคานส์,ไทยพาวิลเลียน,เมืองคานส์,กระทรวงวัฒนธรรม